open-index/open-wikipedia-markdown huggingface dataset:
Νίκη Λαδάκη-Φιλίππου

Η **Νίκη Λαδάκη-Φιλίππου** (Λευκωσία, 1937 - Αθήνα, 2003) ήταν Ελληνοκύπρια λογοτέχνιδα. Ασχολήθηκε κυρίως με την ποίηση, ενώ το έργο της περιλαμβάνει ακόμη νουβέλες, μελέτες και μεταφράσεις.

## Βιογραφία
Γεννήθηκε το 1937 στη Λευκωσία και φοίτησε στο Παγκύπριο Γυμνάσιο. Κατόπιν σπούδασε εμπορικές επιστήμες στο Λονδίνο και με την επιστροφή της στην Κύπρο διορίστηκε σε διάφορες κρατικές θέσεις, κατά κύριο λόγο στο Υπουργείο Παιδείας, μέχρι τη συνταξιοδότησή της το 1995. Ενδιάμεσα πραγματοποίησε περαιτέρω σπουδές στο Πανεπιστήμιο Αθηνών, όπου έλαβε πτυχία πάνω στην ιστορία-αρχαιολογία, καθώς και στην ελληνική και αγγλική φιλολογία. Μετά τη συνταξιοδότησή της εγκαταστάθηκε στην Αθήνα, όπου απεβίωσε στις 23 Οκτωβρίου του 2003. Ήταν παντρεμένη με τον Αιγυπτιώτη Ευάγγελο Φιλίππου (1930-2018), στέλεχος επιχειρήσεων και καλλιτέχνη, μαζί με τον οποίο απέκτησε δύο κόρες. Κόρη της είναι η ηθοποιός Μαρία Φιλίππου.

## Λογοτεχνικό έργο
Η Λαδάκη-Φιλίππου εμφανίστηκε στα γράμματα το 1960 μέσα από την πρώτη της ποιητική συλλογή με τίτλο «Δρόμοι αγάπης». Άλλες συλλογές της που εκδόθηκαν τα επόμενα χρόνια ήταν οι «Άτονα» (1963), «Επεισόδια» (1964), «Η Δέσποινα των βηματισμών» (1967), «Εκτόνωση» (1972), «Της Αγάπης» κ.ά. Το 1978 εξέδωσε τη «Σφαγμένη Άνοιξη», η οποία εντάσσεται στην κατηγορία των ποιητικών έργων με αντικείμενο την τουρκική εισβολή στην Κύπρο. Ακολούθησαν και άλλες ποιητικές συλλογές, καθώς ακόμη νουβέλες και δοκίμια λογοτεχνικού και ιστορικού περιεχομένου. Το 1988 η συλλογή της «Μανούλα Κυπριώτισσα» βραβεύθηκε από το κυπριακό υπουργείο Παιδείας, ενώ το 1992 δημοσιεύθηκε το δοκίμιο «Μελετήματα Λογοτεχνίας», για το οποίο η Λαδάκη-Φιλίππου έλαβε το Α΄ Βραβείο Δοκιμίου Μάρκου Αυγέρη. Το 1998, εμπνευσμένη από τη γέννησή του εγγονού της, εξέδωσε την ποιητική συλλογή «Ουρανέ μου». Τελευταίο έργο της ήταν η συλλογή «Προς Κερίνιν» (2001).

Έργα της μεταφράστηκαν σε διάφορες γλώσσες όπως τα αγγλικά, τα γαλλικά, τα γερμανικά, τα ιταλικά κλπ. Ακόμη, η ίδια μετέφρασε στην αγγλική γλώσσα τόσο δικά της έργα, όσο και άλλων συγγραφέων από την Ελλάδα και την Κύπρο. Επιπλέον μετέφρασε στα ελληνικά κείμενα ξένης λογοτεχνίας. Διετέλεσε πρόεδρος της Εθνικής Εταιρείας Ελλήνων Λογοτεχνών Κύπρου και ήταν ενεργό μέλος διαφόρων λογοτεχνικών και πολιτιστικών σωματείων στην Ελλάδα, την Κύπρο και το εξωτερικό.

## Παραπομπές


## Εξωτερικοί σύνδεσμοι

*

Κατηγορία:Κύπριοι λογοτέχνες
Κατηγορία:Κύπριοι ποιητές
Κατηγορία:Κύπριοι μεταφραστές
P.O.P. (EP)

Το ***P.O.P.*** (ελλ: ***Π.Ο.Π.***  - *Προστατευόμενη Ονομασία Προέλευσης*) είναι το πρώτο EP και η δεύτερη δισκογραφική δουλειά της Ελληνίδας μουσικού Μαρίνας Σάττι. Κυκλοφόρησε στις 14 Μαΐου 2024 από την εταιρεία Golden Records σε συνεργασία με τη Minos EMI.

Συνδυάζει ελληνικά παραδοσιακά στοιχεία με ποπ, χιπ χοπ και ηλεκτρονικές επιρροές, αναδεικνύοντας το ιδιαίτερο καλλιτεχνικό της ύφος.

Σε σύντομο χρονικό διάστημα, βρέθηκε στο No8 των 10 δημοφιλέστερων άλμπουμ παγκοσμίως αλλά και στη 10η θέση των κορυφαίων άλμπουμ του Ηνωμένου Βασιλείου.

## Λίστα τραγουδιών

* ***Tucutum***  : Σινγκλ της τραγουδίστριας, το οποίο κυκλοφόρησε αρχικά το καλοκαίρι του 2023. Το 2024, εντάχθηκε στο EP αποτελώντας ένα από τα επτά τραγούδια, τα οποία συμπεριλαμβάνονται στο άλμπουμ.
* *[[Ζάρι (τραγούδι)|*'Zari**]]''  : Σινγκλ της τραγουδίστριας, το οποίο έγραψε με άλλους οκτώ τραγουδοποιούς και κυκλοφόρησε στις 7 Μαρτίου 2024. [[Συμμετοχή της Ελλάδας στη Eurovision 2024|Εκπροσώπησε την Ελλάδα]] στον [[Διαγωνισμός Τραγουδιού Eurovision 2024|Διαγωνισμό Τραγουδιού της Eurovision 2024]], κατακτώντας την 11η θέση. Αποτελεί το δεύτερο σινγκλ από το EP. Αποτελεί, μάλιστα, το πρώτο τραγούδι στην ιστορία με Ελληνικό στίχο που κατέκτησε μία θέση στη λίστα με τα [[Spotify|50 δημοφιλέστερα τραγούδια στο Spotify]], παγκοσμίως.Είναι το πρώτο τραγούδι της Εurovision που έγινε διαμαντένιο από την ΙFPI Greece. Ανέβηκε και στο τοπ 50 στο παγκόσμιο YouTube και έγινε νούμερο 1 στα Spotify, YouTube και iTunes στην Νορβηγία, Ολλανδία, Δανία, Σουηδία, στο Ηνωμένο Βασίλειο και στην Ιρλανδία. Επίσης, μπήκε στα τσαρτ σε 29 χώρες. Έγινε ένα από τα πιο δημοφιλή τραγούδια στην ιστορία της Ελληνικής δισκογραφίας
* ***Stin Iyia Mas*** (''Στην Υγειά Μας'') : Αποτελεί το τρίτο τραγούδι κατά σειρά στο EP.
* ***LaLaLaLa*** : Αποτελεί το τέταρτο τραγούδι κατά σειρά στο EP. Σε σύντομο χρονικό διάστημα, εντοπίστηκε ανάμεσα στα 200 πιο δημοφιλή τραγούδια παγκοσμίως στο [[YouTube]].
* ***Eimai Kala!!!!!!!*** (''Είμαι Καλά!!!!!!!'') : Αποτελεί το πέμπτο τραγούδι κατά σειρά στο EP. Στο τραγούδι συμπεριλαμβάνεται η συμμετοχή της δημοφιλούς life coach του [[TikTok]] Κατερίνας Σαλακά.
* ***Mixtape*** : Αποτελεί το έκτο τραγούδι κατά σειρά στο EP, διάρκειας 10:31. Συμμετέχουν επιπλέον φωνητικά οι [[Λευτέρης Πανταζής]], [[VLOSPA]], Oge, [[Rack (ράπερ)|Rack]], [[Έφη Θώδη]] και Νίκος Κωδωνάς.
* ***Ah Thalassa**' (*Αχ Θάλασσα*) : Αποτελεί το τελευταίο τραγούδι κατά σειρά στο EP. Tα έσοδα από το βίντεο κλιπ του τραγουδιού, Αh Thalassa, δόθηκαν στον ΟΗΕ, για τα παιδιά πρόσφυγες. Το 2024, το βίντεο κλιπ του τραγουδιού κέρδισε το βραβείο, “Best Cultural Impact” από τα Berlin Commercial Awards.



==Διακρίσεις==
* *Ζάρι*  : Διαμαντένιο 
* *LaLaLaLa* : (x3) Πλατινένιο 
* *Tucutum* : Πλατινένιο 
* *Mixtape* : (x2) Πλατινένιο 
* *Αχ Θάλασσα* : Χρυσό 
* *P.O.P.'' (EP) :(x2) Πλατινένιο

## Παραπομπές

Κατηγορία:Δισκογραφία της Μαρίνας Σάττι
Κατηγορία:Άλμπουμ από τη Minos EMI
Κατηγορία:Άλμπουμ του 2024
Μπανόφι

Το **Μπανόφι** *(Banoffee pie)* είναι ένα βρετανικό επιδόρπιο που αποτελείται από μπανάνες, σαντιγί και μια πηχτή σάλτσα καραμέλας ( συνήθως από βρασμένο ζαχαρούχο γάλα ), που συνδυάζεται είτε σε βουτυρώδη βάση μπισκότου είτε σε θρυμματισμένα μπισκότα και βούτυρο. Ορισμένες εκδοχές της συνταγής περιλαμβάνουν σοκολάτα, καφέ ή και τα δύο.

Το όνομά του, που μερικές φορές γράφεται "banoffi", είναι ένα portmanteau που συνδυάζει τις λέξεις "banana" και "toffee".

## Ιστορία
Η δημιουργία αυτής της τάρτας αποδίδεται στους Nigel Mackenzie και Ian Dowding, ο ιδιοκτήτης και ο σεφ αντίστοιχα του πρώην εστιατορίου Hungry Monk στο Jevington, στο Ανατολικό Sussex στην Αγγλία. Ισχυρίζονται ότι δημιούργησαν το επιδόρπιο το 1971, βασιζόμενοι σε μια συνταγή από το Σαν Φρανσίσκο για την "Blum's Coffee Toffee Pie",  η οποία φτιάχνεται με μια μαλακή καραμέλα που προκύπτει από το βράσιμο ενός κλειστού κουτιού ζαχαρούχου γάλακτος για αρκετές ώρες (γνωστό και ως dulche di leche). Ο Mackenzie και ο Dowding ανακάλυψαν ότι δεν μπορούσαν να τελειοποιήσουν τη συνταγή, αφού δοκίμασαν διάφορες αλλαγές, συμπεριλαμβανομένης της προσθήκης μήλου ή μανταρινιού πορτοκαλιού. Τελικά ο Mackenzie πρότεινε τη μπανάνα και ο Dowding αργότερα είπε ότι «αμέσως καταλάβαμε ότι ταίριαζε απόλυτα». Ο Mackenzie πρότεινε το όνομα «Banoffi Pie» και το πιάτο αποδείχθηκε τόσο δημοφιλές στους πελάτες τους που «δεν μπορούσαν να το βγάλουν» από το μενού.

Η συνταγή δημοσιεύτηκε στο *The Deeper Secrets of the Hungry Monk* το 1974 και ξανατυπώθηκε στο βιβλίο μαγειρικής του 1997 *In Heaven with The Hungry Monk*. Παρόμοιες συνταγές υιοθετήθηκαν και από άλλα εστιατόρια σε όλο τον κόσμο. Το 1984, πολλά σούπερ μάρκετ άρχισαν να την πωλούν ως αμερικάνικη τάρτα, με αποτέλεσμα ο Μακένζι να προσφέρει το ποσό των 10.000 λιρών σε όποιον μπορούσε να βρει μια αναφορά για τάρτα με μπανάνα, καραμέλα και καφέ που να χρονολογείται πριν από την «εφεύρεσή» του το 1971.  Το μπανόφι ήταν το αγαπημένο επιδόρπιο της Μάργκαρετ Θάτσερ.

Η λέξη "banoffee" μπήκε στην αγγλική γλώσσα και χρησιμοποιείται για να περιγράψει οποιοδήποτε τρόφιμο ή προϊόν που έχει γεύση ή οσμή τόσο μπανάνας όσο και καραμέλας. Μια συνταγή για την τάρτα, χρησιμοποιώντας μια βάση από ψίχα μπισκότου, τυπώνεται συχνά σε δοχεία με συμπυκνωμένο γάλα της Nestlé, αν και αυτή η συνταγή απαιτεί το περιεχόμενο της φόρμας να βράσει με επιπλέον βούτυρο και ζάχαρη, αντί να βράσει μόνο του το κουτί της συσκευασίας. Αυτό πιθανώς συμβαίνει για λόγους ασφαλείας, καθώς τα κουτιά ζαχαρούχου γάλακτος φέρουν την προειδοποίηση: «Προσοχή - Μην βράζετε το κλειστό κουτί γιατί μπορεί να εκραγεί».

## Παραπομπές


Κατηγορία:Γλυκά
Λιριοδενίνη

Η **λιριοδενίνη** είναι βιοδραστική  αντιμυκητιασική ένωση, η οποία χημικώς είναι κετόνη που ανήκει στα αλκαλοειδή, και δύναται να απομονωθεί (εκχυλιστεί) από το κινέζικο βότανο *Zanthoxylum nitidum*. Απομονώθηκε για πρώτη φορά, τουλάχιστον με την ονομασία *λιριοδενίνη*, από το εγκάρδιο ξύλο του είδους της Β. Αμερικής, *Liriodendron tulipifera* (γνωστό ως *πόπλαρ*), ή επίσης γνωστό ως *κίτρινη λεύκη* (*yellow poplar*) στις νοτιοανατολικές περιοχές των ΗΠΑ. 

Απαντάται σε πολλά άλλα φυτά, κυρίως στην *Annona cherimolia* και την *Annona muricata*, που ευρέως καλλιεργούνται για τα φρούτα τους.

## Παραπομπές


Κατηγορία:Κετόνες
Ασύνευμα το λεμονόφυλλον

[μικρογραφία|Ασύνευμα το λεμονόφυλλον (''Asyneuma limonifolium''), [Όλυμπος|Όρος Όλυμπος, Πιερία, Ελλάδα]]
Το είδος Ασύνευμα το λεμονόφυλλον (*Asyneuma limonifolium*), είναι συγγενικό είδος με τις καμπανούλες ανήκει δηλαδή στην οικογένεια Καμπανουλίδες (CAMPANULACEAE) και αποτελεί ένα από τα πέντε είδη του γένους Ασύνευμα στην Ελλάδα. 

## Γεωγραφική κατανομή
Αποτελεί είδος με μεσογειακή κατανομή που απαντά στην Νοτιοανατολική Ιταλία, στην Βαλκανική Χερσόνησο και στην περιοχή της Ανατολίας.Συναντάται σ’ όλη την Ελλάδα, εκτός από τα νησιά του Νοτίου Αιγαίου (Κυκλάδες, Κρήτη, Κάρπαθος).

## Οικολογία
Φύεται σε βραχώδεις και πετρώδεις τοποθεσίες, σε ασβεστολιθικά υποστρώματα και σε υψόμετρο 200-2700 μ.

## Περιγραφή
Είναι φυτό πολυετές, με όρθιο βλαστό λείο ή ελαφρώς τραχύ που φτάνει σε ύψος από 10 έως 100 εκατοστά. Φύλλα βάσης λογχοειδή, συχνά κυματοειδή (θυμίζουν τα φύλλα του γένους *Limonium*, εξ ου και το όνομα), διατεταγμένα σε ρόδακα. Φύλλα βλαστού λίγα γραμμοειδή. Άνθη χρώματος κυανοιώδους, επιφυή, μονήρη ή διατεταγμένα σε ομάδες από 2 έως 4, τοποθετημένα σε μια μάλλον πυκνή μακριά σταχυόμορφη ταξιανθία. Ανθίζει από τα μέσα Απριλίου έως τον Αύγουστο. Ο καρπός είναι κάψα 5-6 χιλ. ωοειδώς κυλινδρική. 

## Παραπομπές


## Πηγές

* Lafranchis T. & Sfikas G. 2001, Flowers of Greece (Vol. II).
* Strid A. 1980, Φυτά του Ολύμπου, Μουσείο Γουλανδρή Φυσικής Ιστορίας
* Strid, P. A. K. 1991: Mountain flora of Greece 2 [Strid, A. & Tan, K.]. – Edinburgh
* Tutin, T. G., Heywood, V. H., Burges, N. A., Valentine, D. H., Walters, S. M. & Webb, D. A. (eds.) 1964–1980: Flora Europaea 1-5. – Cambridge: Cambridge University Press

## Εξωτερικοί σύνδεσμοι

* 
* 

Κατηγορία:Ελληνική χλωρίδα
Ιερά Μητρόπολις Λοβτσού

Η **Ιερά Μητρόπολις Λοβτσού** () είναι μία από τις Μητροπόλεις της Βουλγαρικής Ορθόδοξης Εκκλησίας. Ως τα μέσα του 19ου αιώνα ήταν επισκοπή (Λοφτσού) της Μητρόπολης Τορνόβου, η οποία υπαγόταν στο Πατριαρχείο Κωνσταντινουπόλεως.

Έδρα της είναι η πόλη του Λόβετς και Μητροπολίτης της από τις 21 Ιανουαρίου 2001 ο Γαβριήλ (Μετόντιεφ Ντίνεφ).

## Ιστορικά στοιχεία
Το Λόβετς μαρτυρείται ως επισκοπικό κέντρο από την εποχή του Β' Βουλγαρικού Βασιλείου (1187-1393). Στο «Συνοδικό του Τσάρου Μπόριλ» (αρχές 13ου αιώνα), αναφέρονται οι μητροπολίτες Λοβτσού Λογγίνος, Μελέτιος, Κυπριανός, Συμεών Α' και Συμεών Β', οι οποίοι κατατάσσονται στην τρίτη θέση μετά από αυτούς της Πρεσλάβας και του Τσερβένου. Από το 1235, οπότε η Βουλγαρική Εκκλησία έλαβε τον τίτλο του Πατριαρχείου επί τσάρου Ιβάν Ασέν Β΄, περιελέμβανε 14 επισκοπές, σε 10 εκ των οποίων επικεφαλής ήταν μητροπολίτες, μεταξύ των οποίων και ο Λοβτσού.

thumb|left|170px|Ο Λοβτσού Ιλαρίων
Περί το 1416 το Πατριαρχείο Τορνόβου περιήλθε στο Πατριαρχείο Κωνσταντινουπόλεως και η «επισκοπή Λοφτσού» υπήχθη στη Μητρόπολη Τορνόβου.

Μετά τις 20 Δεκεμβρίου 1868, οπότε ο Λοβτσού Ιλαρίων αποσχίστηκε από το Οικουμενικό Πατριαρχείο, αυτό τον καθαίρεσε τον Ιανουάριο του 1872 και έκτοτε δεν χειροτόνησε διάδοχό του. Στις 28 Φεβρουαρίου 1870, φιρμάνι του σουλτάνου Αμπντούλ Αζίζ επέτρεψε την ίδρυση της Βουλγαρικής Εξαρχίας, και ο Λοβτσού Ιλαρίων ήταν από τους πρώτους Βούλγαρους Μητροπολίτες που αναγνωρίστηκαν. Στις 12 Φεβρουαρίου 1872 εξελέγη μάλιστα πρώτος Έξαρχος της Βουλγαρικής Εξαρχίας, αλλά μετά από πέντε ημέρες εξαναγκάστηκε σε παραίτηση.

Βούλγαροι Μητροπολίτες Λοβτσού που χειροτονούνταν από την Εξαρχία ως το 1945 θεωρούνταν σχισματικοί. Το 1939 εξελέγη Μητροπολίτης Λοβτσού ο Φιλάρετος (Παναγιώτωφ), επί των ημερών του οποίου ήρθη το σχίσμα (1945) και η Βουλγαρική Εκκλησία εξυψώθηκε σε Πατριαρχείο (1953).

### Επισκοπικός κατάλογος

## Μονές
thumb|right|270px|Η Μονή Αγίου Γεωργίου Γκλόζενε.
* Μονή Αγίου Γεωργίου Γκλόζενε (16ος αιώνας)
* Μονή Γενεθλίου της Θεοτόκου Botevgrad, (19ος αιώνας)
* Μονή Τεσσαράκοντα Μαρτύρων (13ος αιώνας)
* Μονή Αγίας Τριάδας (12ος αιώνας)
* Μονή Αγίου Θεοδώρου Τήρωνος Pravesh (19ος αιώνας)
* Μονή Αρχαγγέλου Μιχαήλ Chekotinsky (14ος αιώνας)
* Μονή Yastreb (12ος αιώνας)
* Μονή Novoselsky
* Μονή Προφήτη Ηλία Teteven (11ος αιώνας)
* Μονή Ανάληψης του Κυρίου Ζλάτις (19ος αιώνας)
* Μονή Αγίου Νικολάου Σκραβέν (19ος αιώνας)
* Μονή Μεταμορφώσεως του Κυρίου Σκραβέν

## Παραπομπές


## Πηγές
* 
* 

Λοβτσου
Ιερά Μητρόπολις Στάρας Ζαγόρας

Η **Ιερά Μητρόπολις Στάρας Ζαγόρας** () είναι μία από τις Μητροπόλεις της Βουλγαρικής Ορθόδοξης Εκκλησίας.

Ιδρύθηκε το 1871 και ο πρώτος της Μητροπολίτης χειροτονήθηκε το 1896. Έδρα της είναι η Στάρα Ζαγόρα και Μητροπολίτης της από τις 11 Δεκεμβρίου 2016 ο Κυπριανός (Ντομπρίνωφ Καζάντζιεφ).

thumb|left|Ο καθεδρικός ναός του Αγίου Δημητρίου Στάρας Ζαγόρας
## Ιστορικά στοιχεία
Μέχρι την αφύπνιση του Βουλγαρικού εθνικισμού που οδήγησε στην ίδρυση της Βουλγαρικής Εξαρχίας το 1872, η περιοχή της Στάρας Ζαγόρας άνηκε στη Μητρόπολη Τορνόβου, η οποία ανήκε στο Πατριαρχείο Κωνσταντινουπόλεως.

Η απόφαση για την ίδρυση της Μητρόπολης πάρθηκε το 1871, ωστόσο καθυστέρησε η εφαρμογή της. Μετά τον Ρωσοτουρκικό Πόλεμο, και αφού η Στάρα Ζαγόρα και τα περίχωρά της περιήλθαν στην Ανατολική Ρωμυλία, η απόφαση ίδρυσης χωριστής επισκοπής αναβλήθηκε και πάλι, για να μην κατηγορηθεί η Εκκλησία ότι εργάζεται κατά της ενοποίησης της Βουλγαρίας. Η απόφαση εφαρμόστηκε τελικά με την εκλογή του πρώτου Μητροπολίτη το 1896.

Όπως συνέβαινε και με τους υπόλοιπους Μητροπολίτες που χειροτονούνταν από την Εξαρχία, και οι Μητροπολίτες Στάρας Ζαγόρας ως το 1945 θεωρούνταν σχισματικοί. Το 1940 εξελέγη Μητροπολίτης Στάρας Ζαγόρας ο Κλήμης (Ράντεφ Κηνώφ), επί των ημερών του οποίου ήρθη το σχίσμα (1945) και η Βουλγαρική Εκκλησία εξυψώθηκε σε Πατριαρχείο (1953).

thumb|right|170px|Ο πρώτος Μητροπολίτης Στάρας Ζαγόρας Μεθόδιος
### Επισκοπικός κατάλογος

thumb|right|170px|Καθολικό της Μονής Γεννήσεως του Χριστού, Σίπκα
## Μονές
* Μονή Εισοδίων της Θεοτόκου, Καζανλάκ
* Μονή Αγίου Νικολάου, Μαγκλίζ
* Μονή Αθανασίου του Μεγάλου, Ζλάτνα Λιβάδα
* Μονή Γεννήσεως του Χριστού, Σίπκα

## Εξωτερικές συνδέσεις
* Επίσημη ιστοσελίδα

## Παραπομπές


Σταρας
Ευρωπαϊκό Πρωτάθλημα Πήλινου Στόχου 2024

Το **Ευρωπαϊκό Πρωτάθλημα Πήλινου Στόχου 2024** ήταν η 54η διοργάνωση του Ευρωπαϊκού Πρωταθλήματος Πήλινου Στόχου, που διεξήχθη υπό την εποπτεία της Ευρωπαϊκής Συνομοσπονδίας Σκοποβολής. Η διοργάνωση πραγματοποιήθηκε στο Λονάτο ντελ Γκάρντα, στην Ιταλία μεταξύ 15 και 26 Μαΐου του 2024. Παράλληλα διοργανώθηκε το πρωτάθλημα νέων.

Στο πρωτάθλημα διεξήχθησαν 10 αγωνίσματα, 4 ανδρών (2 ατομικά και 2 ομαδικά) και 4 γυναικών (2 ατομικά και 2 ομαδικά), και 2 μικτά (ομαδικά). Έλαβαν μέρος 442 αθλητές και αθλήτριες από 42 χώρες-μέλη της Ομοσπονδίας. Ο αριθμός αυτός αποτελεί ρεκόρ συμμετεχόντων στην ιστορία του Ευρωπαϊκού Πρωταθλήματος Πήλινου Στόχου.

Στον πίνακα των μεταλλίων την πρώτη θέση κατέκτησε η Γερμανία και η Ιταλία με 2 χρυσά μετάλλια και 3 συνολικά έκαστη. Την τρίτη θέση κατέκτησε η Ισπανία με 2 χρυσά μετάλλια.

Το Ευρωπαϊκό πρωτάθλημα φιλοξενήθηκε για τέταρτη φορά στο Λονάτο ντελ Γκάρντα μετά το 2002, το 2016 και το 2019 και για ενδέκατη φορά στην Ιταλία μετά το 1959 και το 1973 στο Τορίνο, το 1964 στη Μπολόνια, και το 1979, το 1982, το 1986 και το 2000 στο Μοντεκατίνι Τέρμε. Οι αγώνες έδωσαν τις 4 τελευταίες θέσεις για τους Ολυμπιακούς αγώνες του Παρισιού.

## Αποτελέσματα
### Άνδρες
2022 | 2023 | 2024 | 2025 

### Γυναίκες
2022 | 2023 | 2024 | 2025 

### Μικτό
2022 | 2023 | 2024 | 2025 

## Πίνακας μεταλλίων

## Ολυμπιακή πρόκριση

## Συνθέσεις
Οι συνθέσεις των εθνικών ομάδων ήταν:
*Εθνική Ελλάδας (11):
**Τραπ: Ιωάννης Χατζητσακίρογλου (Α), Φώτης Μερέος (Α), Ελευθέριος Τραυλός (Ε), 
**Σκιτ: Ευθύμιος Μίτας (Α & Μικτό σκιτ ομαδικό), Νικόλαος Μαυρομάτης (Α), Χαράλαμπος Χαλκιαδάκης (Α), Εμμανουέλα Κατζουράκη (Γ & Μικτό σκιτ ομαδικό), Εφραίμ Νικολαντωνάκης (Ε), Ανδρέας Δεσποτόπουλος (Ε), Παναγιώτης Γεροχρήστος (Ε & Μικτό σκιτ ομαδικό), Άννα Μαρία Μαρκαντωνάκη (Ν & Μικτό σκιτ ομαδικό)

## Παραπομπές


## Εξωτερικοί σύνδεσμοι
* Το Ευρωπαϊκό Πρωτάθλημα 2024 στην επίσημη ιστοσελίδα της Ευρωπαϊκής Συνομοσπονδίας Σκοποβολής 
* Το Ευρωπαϊκό Πρωτάθλημα 2024 στην επίσημη ιστοσελίδα της Παγκόσμιας Ομοσπονδίας Αγωνιστικής Σκοποβολής 

2024
Κατηγορία:Αθλητισμός στην Ιταλία
Κατηγορία:Σκοποβολή το 2024
Ασκητισμός (Χριστιανισμός)

**Ασκητισμός στον Χριστιανισμό** είναι η επιδίωξη της ψυχικής τελειότητας, με καθυπόταξη των φυσικών ορμών και καταπόνηση του σώματος, ζώντας με στερήσεις και χωρίς υλικές χαρές. Μια ανιδιοτελής δραστηριότητα που αποσκοπεί στην επίτευξη υψηλών στόχων. Με θρησκευτική έννοια, μια σειρά από ειδικές, πνευματικές και σωματικές, ευσεβείς ασκήσεις που βασίζονται στην αυταπάρνηση και στοχεύουν στην πνευματική ανάπτυξη και την θρησκευτική αυτοβελτίωση. Με μια ευρύτερη έννοια (θρησκευτική και κοσμική): μια ενεργή θέση σε αντίθεση με το κακό.

Ο ασκητισμός υπήρξε τρόπος ζωής των ασκητών, οι οποίοι διέφεραν από τους υπολοίπους  μοναχούς στην ανυπακοή τους σε ορισμένους εξωτερικούς κανόνες. Τα πρωτότυπα του χριστιανικού ασκητισμού φαίνονται συνήθως στους αποστόλους Ιάκωβο, Μάρκο και Παύλο, οι οποίοι, ενώ υπηρέτησαν ως απόστολοι, διατήρησαν την παρθενία σε όλη τους τη ζωή. Ο Ιουστίνος ο Μάρτυρας ο και "Φιλόσοφος", ο Αθηναγόρας ο Αθηναίος και ο Τερτυλλιανός μιλούν αναλυτικά για την ανάπτυξη του ασκητισμού μεταξύ των χριστιανών και των δύο φύλων τον 2ο αιώνα και 3ο αιώνα. Μαρτυρούν τους πολλούς άνδρες και γυναίκες που, έχοντας αποδεχτεί τον Χριστιανισμό στην παιδική ή νεανική ηλικία, παρέμειναν σε αυστηρή παρθενία μέχρι το θάνατό τους, καθώς και τους συζύγους που, αφού αποδέχθηκαν τον Χριστιανισμό, διέκοψαν τις συζυγικές σχέσεις μεταξύ τους.

## Παραπομπές


## Βιβλιογραφία
*Артёмкин Д. Н. Затворничество // Ορθόδοξη Εγκυκλοπαίδεια. — М., 2008. — Т. XIX : «Επιστολή προς Εφεσίους — Зверев». — σελ. 661—666. — 752 σελ. — 39 000 αντίτυπα — ISBN 978-5-89572-034-9.
*Барсов Н. И. Подвижничество // Εγκυκλοπαιδικό Λεξικό Brockhaus and Efron: σε 86 τομους (82 τ. και 4 επιπλέον). — Αγία Πετρούπολη, 1890—1907.
*Вериги // Ορθόδοξη Εγκυκλοπαίδεια. — М., 2004. — Т. VII : «Варшавская епархия — Веротерпимость». — σελ. 714. — 752 σελ. — 39 000 αντίτυπα — ISBN 5-89572-010-2.
*Литвинова Л. В. Аскетизм // Ορθόδοξη Εγκυκλοπαίδεια. — М., 2001. — Т. III : «Ανθέμιος ο Τραλλιανός - Αφανάσι (Κορτσάνοφ)». — σελ. 593—608. — 752 σελ. — 40 000 αντίτυπα — ISBN 5-89572-008-0.

## Εξωτερικοί σύνδεσμοι

Κατηγορία:Μοναχισμός
Κατηγορία:Χριστιανικός μοναχισμός
Κατηγορία:Χριστιανικός ασκητισμός
Ιερά Μητρόπολις Πλεύνης

Η **Ιερά Μητρόπολις Πλεύνης** () είναι μία από τις Μητροπόλεις της Βουλγαρικής Ορθόδοξης Εκκλησίας με έδρα την πόλη Πλέβεν.

Είναι η νεότερη Μητρόπολή της, καθώς ιδρύθηκε το 1998 και έκτοτε ποιμαίνεται από τον Μητροπολίτη Ιγνάτιο (Ραντιόνωφ Ντιμώφ) μέχρι σήμερα. 

## Ιστορικά στοιχεία
Το Πλέβεν και η περιοχή του βρισκόταν στη δικαιοδοσία της Μητρόπολης Βράτζης. Το 1994 ο Ιγνάτιος (Ραντιόνωφ Ντιμώφ) εξελέγη Μητροπολίτης Βράτζης, αλλά δεν κατόρθωσε να μεταβεί στην επαρχία του, την οποία κατείχε ο σχισματικός Μητροπολίτης Καλλίνικος (Ράιτσεφ Αλεξάντρωφ). Έτσι διέμενε στο Πλέβεν.

Στις 30 Σεπτεμβρίου-1 Οκτωβρίου 1998, ο Πατριάρχης Βαρθολομαίος συνεκάλεσε στη Σόφια «Μείζονα και Υπερτελή Σύνοδο» για επίλυση του σχίσματος της Βουλγαρικής Εκκλησίας. Στα πλαίσια αυτής, ο Μητροπολίτης Καλλίνικος επέστρεψε στο Πατριαρχείο Βουλγαρίας και αποφασίστηκε η διαίρεση της Μητρόπολης Βράτζης σε δύο τμήματα: την Μητρόπολη Βράτζης, στην οποία τοποθετήθηκε ο Μητροπολίτης Καλλίνικος, και την Μητρόπολη Πλεύνης, στην οποία τοποθετήθηκε ο Μητροπολίτης Ιγνάτιος. Η απόφαση αυτή εγκρίθηκε ακολούθως από την Ε' Κληρικολαϊκή Συνέλευση της Σόφιας στις 17 Δεκεμβρίου 2001.

## Μονές
* Μονή Κοιμήσεως της Θεοτόκου, Karlukovo

## Παραπομπές


Πλευνης
Βουβά βιβλία

Τα **βουβά βιβλία** είναι εικονογραφημένα βιβλία χωρίς λόγια. Ο αριθμός των βουβών βιβλίων έχει αυξηθεί ραγδαία από το 2012, όταν το Διεθνές Συμβούλιο Βιβλίων για Νέους (IBBY) ξεκίνησε το έργο «Βουβά βιβλία, από τον κόσμο στη Λαμπεντούζα και πίσω» ως ανταπόκριση στον μεγάλο αριθμό προσφύγων από τη Μέση Ανατολή και την Αφρική στο νησί Λαμπεντούζα της Ιταλίας. Το πρώτο μέρος του προγράμματος ήταν η παροχή βιβλίων σε παιδιά ντόπιων και προσφύγων που θα μπορούσαν να διαβαστούν ανεξάρτητα από τη γλώσσα. Έτσι δημιουργήθηκε η πρώτη βιβλιοθήκη στη Λαμπεντούζα. Το δεύτερο μέρος του έργου ήταν η δημιουργία συλλογών σιωπηλών βιβλίων. Πάνω από 100 βιβλία από 20 χώρες συλλέχθηκαν από τα Εθνικά Τμήματα της IBBY. Μία συλλογή κατατέθηκε στο Palazzo della Esposizioni στη Ρώμη, μία άλλη στη βιβλιοθήκη στη Λαμπεντούζα και μία τρίτη ως μέροςπεριοδεύουσας έκθεσης. Από τότε, η IBBY δημιουργεί νέες συλλογές βουβών βιβλίων.

## Παραπομπές σημειώσεις


## Εξωτερικοί σύνδεσμοι
* Ten Tips for reading silent books in a community that does not speak a common language – IBBY Italia's guide for reading silent books
* Silent books, a handbook on wordless picture books packed with narrative power" – IBBY Sweden's longer guide

Κατηγορία:Εικονογράφηση
Λύττον (Βρετανική Κολομβία)

Το **Λύττον** (αγγλικά: Lytton) είναι χωριό περίπου 250 κατοίκων στη νότια Βρετανική Κολομβία του Καναδά, στην ανατολική πλευρά του ποταμού Φρέιζερ και ως επί το πλείστον στη νότια πλευρά του ποταμού Τόμψσον, όπου ρέει νοτιοδυτικά προς τον Φρέιζερ. 

Κατά τη διάρκεια των κυμάτων καύσωνα, το Λύττον συχνά αποτελεί το καυτότερο σημείο στον Καναδά παρά την τοποθεσία του βόρεια των 50°Β σε γεωγραφικό πλάτος. Σε τρεις συνεχόμενες ημέρες του Ιουνίου 2021, έσπασε το ρεκόρ όλων των εποχών για την υψηλότερη θερμοκρασία στον Καναδά, καταλήγοντας στους 49,6 °C στις 29 Ιουνίου. Αυτή είναι η υψηλότερη θερμοκρασία που έχει καταγραφεί ποτέ βόρεια των 45°Β και μάλιστα υψηλότερη από το ρεκόρ όλων των εποχών για Ευρώπη και Νότια Αμερική. Την επόμενη μέρα (30 Ιουνίου), μια πυρκαγιά σάρωσε την κοιλάδα, καταστρέφοντας το μεγαλύτερο μέρος της πόλης.

Στην Απογραφή Πληθυσμού του 2021 που διεξήχθη από τη Στατιστική Υπηρεσία του Καναδά, το Λύττον είχε πληθυσμό 210 κατοίκους που ζούσαν σε 104 από τις 118 συνολικές ιδιωτικές κατοικίες τους, μια αλλαγή κατά -15,7% από τον πληθυσμό του 2016 που ήταν 249. Με έκταση 6,73 τ.χλμ, είχε πυκνότητα πληθυσμού 31,2/τ.χλμ το 2021.

## Παραπομπές


## Εξωτερικοί σύνδεσμοι
* 

Κατηγορία:Βρετανική Κολομβία
Λουίτζι Λουκένι

**Ο Λουίτζι Λουκένι** ( *Luigi Lucheni* ; 22 Απριλίου 1873 – 19 Οκτωβρίου 1910) ήταν Ιταλός αναρχικός και δολοφόνος της αυτοκράτειρας Ελισάβετ της Αυστρίας.

## Πρώτα χρόνια
Ο Λουίτζι Λουκένι γεννήθηκε ως **Louis Luccheni** στο Παρίσι στις 22 Απριλίου 1873. Η μητέρα του, Luigia Lucchini, τον εγκατέλειψε όταν ήταν μωρό σε ένα νοσοκομείο νεογνών. Το παιδί μεταφέρθηκε στην Ιταλία τον Αύγουστο του 1874 και πέρασε τα πρώτα χρόνια της ζωής του μεταξύ ορφανοτροφείων και ανάδοχων οικογενειών. Αργότερα έκανε διάφορες  περίεργες δουλειές στην Ιταλία, την Ελβετία και την Αυστροουγγαρία . Υπηρέτησε στον στρατό για τρία χρόνια και μετακόμισε στην Ελβετία, όπου έγινε φίλος με αναρχικούς στη Λωζάνη.

## Δολοφονία
Στις 10 Σεπτεμβρίου 1898, ο Λουκένι μαχαίρωσε θανάσιμα την αυτοκράτειρα Ελισάβετ της Αυστρίας κατά την επίσκεψή της στη Γενεύη. Η Ελισάβετ και η συνοδός της κόμισσα Sztáray είχαν αναχωρήσει από το ξενοδοχείο τους στη λίμνη της Γενεύης για να επιβιβαστούν σε ένα ατμόπλοιο στο Μοντρέ. Περπατούσαν χωρίς τους συνοδούς τους, καθώς η Ελισάβετ περιφρονούσε τις βασιλικές πομπές. Στις αποβάθρες νωρίς το απόγευμα, ο Λουκένι πλησίασε και μαχαίρωσε την Ελισάβετ κάτω από το αριστερό της στήθος με μια λίμα τεσσάρων ιντσών με ξύλινη λαβή.  Σοβαρά τραυματισμένη η Ελισάβετ, συνέχισε ωστόσο να περπατά, με την υποστήριξη δύο άλλων ανθρώπων, 100 μέτρα για να επιβιβαστεί στο ατμόπλοιο που αναχωρούσε.  Το ατμόπλοιο επέστρεψε στην ακτή αφού η κόμισσα Sztáray παρατήρησε για πρώτη φορά την αιμορραγία της Ελισάβετ, οπότε η Αυτοκράτειρα μεταφέρθηκε πίσω στο ξενοδοχείο με ένα αυτοσχέδιο φορείο.  Δύο γιατροί διαπίστωσαν τον θάνατό της μέσα σε μία ώρα από την επίθεση.  Τα έγγραφα της αυτοψίας καταστράφηκαν.

Ο Λουκένι συνελήφθη όταν τράπηκε σε φυγή και το όπλο του βρέθηκε την επόμενη μέρα. Είπε στις αρχές ότι ήταν ένας αναρχικός που ήρθε στη Γενεύη με σκοπό να σκοτώσει οποιοδήποτε μέλος της Βασιλικής οικογένειας ως παράδειγμα για άλλους.

Η δίκη του ξεκίνησε τον επόμενο μήνα, τον Οκτώβριο. Έγινε έξαλλος όταν διαπίστωσε ότι η θανατική ποινή είχε καταργηθεί στη Γενεύη, και έγραψε μια επιστολή απαιτώντας να δικαστεί σε άλλο καντόνι, ώστε να μπορέσει να πεθάνει σαν μάρτυρας. Αντ' αυτού καταδικάστηκε σε ισόβια κάθειρξη. 

## Θάνατος και κληρονομιά
Ο Λουκένι έγραψε τα παιδικά του απομνημονεύματα ενώ βρισκόταν στη φυλακή Évêché της Γενεύης. Τον παρενοχλούσαν στη φυλακή και του έκλεψαν τα τετράδια. Βρέθηκε κρεμασμένος στο κελί του στις 19 Οκτωβρίου 1910. Το κεφάλι του διατηρήθηκε σε φορμαλδεΰδη και μεταφέρθηκε στη Βιέννη το 1986.όπου εκτέθηκε στο Νάρεντουρμ μέχρι το 2000, όταν τα λείψανα του τελικά ενταφιάστηκαν στο Wiener Zentralfriedhof .

Η ζωή και η επακόλουθη δολοφονία της Ελισάβετ απεικονίζονται σε πολλές σκηνικές παραγωγές, ταινίες και μυθιστορήματα. Τα παιδικά απομνημονεύματα του Λουκένι δημοσιεύτηκαν το 1998.

## Παραπομπές
Τεχνητή λίμνη Ιλαρίωνα

μικρογραφία|243x243εσ|Κοιλάδα Αλιάκμονα
Η **τεχνητή λίμνη Ιλαρίωνα** βρίσκεται στην κοιλάδα του ποταμού Αλιάκμονα και δημιουργήθηκε το 2012–13 με την κατασκευή του φράγματος Ιλαρίωνα. Έχει μήκος 35 χιλιομέτρων και εκτείνεται από το νοτιοανατολικό άκρο της Περιφερειακής Ενότητας Γρεβενών μέχρι και την περιοχή της Αιανής Κοζάνης. Το φράγμα είναι κατασκευασμένο από αμμοχάλικο ποταμού με αργιλικό αδιαπέραστο πυρήνα.

## Σκοπός έργου
Το φράγμα κατασκευάστηκε από τη ΔΕΗ ως αναπτυξιακό έργο πολλαπλού σκοπού:

* Για τη λειτουργία του υδροηλεκτρικού εργοστασίου.
* Για την εξασφάλιση της απρόσκοπτης ύδρευσης της Θεσσαλονίκης από τον ποταμό Αλιάκμονα.
* Για τη συνολική κάλυψη αναγκών άρδευσης των πεδιάδων Ημαθίας, Πέλλας και Θεσσαλονίκης, εδαφών με συνολική έκταση περίπου 900.000 στρεμμάτων.
* Για την περαιτέρω συνδρομή στις προαναφερθείσες περιοχές, ιδιαίτερα στις θερινές περιόδους ξηρασίας.
* Ταυτόχρονα, επιχειρείται η βελτίωση άλλων τοποθεσιών, όπως η λίμνη Πολυφύτου, καθώς θα υπάρχει καλύτερη διαχείριση της στάθμης του ταμιευτήρα του υδροηλεκτρικού αυτού έργου, και το Δέλτα του Αλιάκμονα, με ενίσχυση της δυνατότητας άρδευσης στη βόρεια ζώνη του.

## Αρχαιολογικές ανασκαφές
Στο πλαίσιο της κατασκευής του έργου διενεργήθηκαν αρχαιολογικές ανασκαφές, κατά τις οποίες ανακαλύφθηκαν ευρήματα της παλαιολιθικής, νεολιθικής και αρχαϊκής περιόδου. Τα ευρήματα φυλάσσονται σήμερα στο αρχαιολογικό μουσείο Αιανής.

## Μοναστήρια
Για να προστατευτεί από τα νερά της λίμνης, μετακινήθηκε σε μεγαλύτερο υψόμετρο το μοναστήρι Κοιμήσεως της Θεοτόκου Τορνικίου. Το καθολικό της μονής είναι διώροφο και αποτελείται από δυο μονόχωρους ναούς πλούσιους με τοιχογραφίες, χρονολογείται δε, βάσει επιγραφών, από το 1481 και το 1730. Τα κτίσματα της μονής μετακινήθηκαν κατά 140 μέτρα, σε μια πλαγιά με κλίση 25%.

Στην αριστερή όχθη του Αλιάκμονα, στο όρος «Καλλίστρατο», βρίσκεται η μονή του Οσίου Νικάνορος Ζάβορδας. Η μονή περιβάλλεται από ένα ψηλό τείχος με πολεμίστρες, δίνοντας την εντύπωση φρουρίου, ενώ στην μέση ενός γκρεμού κοντά στο μοναστήρι υπάρχει η σκήτη του Οσίου. Τα νερά της λίμνης πλέον φτάνουν στους πρόποδες του όρους «Καλλίστρατο», πολύ κοντά στο μέρος όπου ασκήτεψε ο Όσιος Νικάνωρ.

## Παραπομπές


Κατηγορία:Τεχνητές λίμνες της Ελλάδας
Χουντίτης

Ο **χουντίτης** είναι ανθρακικό ορυκτό που έχει τον χημικό τύπο, Mg3Ca(CO3)4. Στο παρελθόν, η κύρια χρήση του ήταν ως λευκή χρωστική ουσία.

Ως ορυκτό, κατά μέσο όρο παρουσιάζει την εξής μέση χημική σύσταση, CaO:15-16%, MgO: 34-35%, και CO2: 49-50%. Ο χουντίτης τυπικά σχηματίζει ρομβοεδρικούς κρυστάλλους και κρυσταλλώνεται στο τριγωνικό κρυσταλλικό σύστημα.

Οι χημικές του ιδιότητες τον καθιστούν κατάλληλο για χρήση στα ελαστικά. Επίσης στα πλαστικά μαζί με την ορυκτή συγγενή ένωση, υδρομαγνησίτης, ως μικτό επιβραδυντικό φωτιάς αλλά και ως πληρωτικό υλικό. Σε διάφορες κόλλες, ως βελτιωτικό των ρεολογικών χαρακτηριστικών τους, και επίσης στα κεραμικά και στη χαρτοβιομηχανία ως πληρωτικό. Επίσης ο χουντίτης έχει σημαντική χρήση ως αντιπυρική ουσία σε διάφορα πολυμερή υλικά.

## Ιδιότητες
Ο χουντίτης εμφανίζεται συχνά σε συνδυασμό με άλλες ανθρακούχες ενώσεις των Mg/Ca, όπως δολομίτη, μαγνησίτη και υδρομαγνησίτη.

Μεγάλα αποθέματα αυτού υπάρχουν στην Τουρκία και στην Ελλάδα. Ο χουντίτης διαρρέει θερμικά σε περιοχή θερμοκρασίας περίπου 450-800&nbsp;°C, απελευθερώνοντας διοξείδιο του άνθρακα και αφήνοντας υπολλειμματικά μαγνησίου και οξειδίων ασβεστίου.&nbsp;

## Φυσική εξάπλωση
Ο χουντίτης έχει βρεθεί σε διάφορα περιβάλλοντα. Για παράδειγμα, εμφανίζεται σε νεότερα ανθρακικά πετρώματα, επιφανειών που συνορεύουν με τον Περσικό Κόλπο, σε αλμυρές λίμνες της Τουρκίας, σε διάφορες λίμνες της Βρετανικής Κολομβίας στον Καναδά, σε λιμνοειδείς αποθέσεις εδαφών στη βόρεια Ελλάδα όπως επίσης σε θέσεις sabkha στην Τυνησία.

Οι σπηλιές φαίνεται να είναι κατάλληλες για το σχηματισμό του χουντίτη σε χαμηλή θερμοκρασία. Για παράδειγμα, έχουν αναφερθεί αποθέματα του σε σπηλιές του Εθνικού Πάρκου Carlsbad Caverns στο Νέο Μεξικό στην σπηλιά Castleguard στην Αλμπέρτα του Καναδά στη σπηλιά της Κλαμούζ στην Γαλλία και σε σπηλιες της επαρχίας Τρανσβάαλ στην Νότια Αφρική. Επίσης και στην Αυστραλία  και στην Ισπανία.

## Χρήσεις
Η πιο κοινή βιομηχανική χρήση του χουντίτη είναι ως φυσικό μείγμα με τον υδρομαγνησίτη για αντιπυρικές ενώσεις ή επιβραδυντικά φωτιάς για πολυμερή.

Η θερμότητα της φωτιάς θα προκαλέσει την αποικοδόμηση του χουντίτη απελευθερώνοντας διοξείδιο του άνθρακα στις φλόγες. Αυτό βοηθά και επιβραδύνει την εξάπλωση της φωτιάς. Η απελευθέρωση διοξειδίου του άνθρακα είναι ενδοθερμική, που σημαίνει ότι παίρνει θερμότητα, η δράση αυτή βοηθά να ψύχεται το υπό καύση υλικό, επιβραδύνοντας επιπρόσθετα την εξάπλωση της φωτιάς.

Οι τύποι αυτοί των μείγματων χρησιμοποιούνται ως εναλλακτικές λύσεις στο πιο συχνά χρησιμοποιούμενο χημικό, το υδροξείδιο του αλουμινίου.

## Παραπομπές


## Εξωτερικοί σύνδεσμοι
* 

Κατηγορία:Ορυκτά του μαγνησίου
Κατηγορία:Ορυκτά του ασβεστίου
Κατηγορία:Αντιπυρικές ουσίες
Κομητεία Φαίρφιλντ

Η **Κομητεία Φαίρφιλντ** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:
  
*Κομητεία Φαίρφιλντ (Κονέκτικατ) 
*Κομητεία Φαίρφιλντ (Νότια Καρολίνα)
*Κομητεία Φαίρφιλντ (Οχάιο) 

Κατηγορία:Ονομασίες κομητειών των Ηνωμένων Πολιτειών
Κομητεία Φαίρφιλντ (Κονέκτικατ)

Η **Κομητεία Φαίρφιλντ** () είναι κομητεία στην πολιτεία του Κονέκτικατ των Ηνωμένων Πολιτειών Αμερικής. Είναι η πολυπληθέστερη κομητεία της πολιτείας και ήταν επίσης η ταχύτερα αναπτυσσόμενη από το 2010 έως το 2020. Κατά την απογραφή του 2020, ο πληθυσμός ήταν
957.419, που αντιπροσωπεύει το 26,6% του συνολικού πληθυσμού του Κονέκτικατ. Η πιο κοντινή στο κέντρο της μητροπολιτικής περιοχής της Νέας Υόρκης, η κομητεία περιέχει τέσσερις από τις 7 μεγαλύτερες πόλεις της πολιτείας— Μπρίτζπορτ (1η), Στάμφορντ (2η), Νόργουολκ (6η) και Ντάνμπουρι (7η)— με συνολικό πληθυσμό 433.368 είναι σχεδόν ο μισός συνολικός πληθυσμός της κομητείας.

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 2.170 τ.χλμ, εκ των οποίων 1.620 τ.χλμ είναι ξηρά και 550 τ.χλμ (25,3%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες του Κονέκτικατ
Κομητεία Φαίρφιλντ (Νότια Καρολίνα)

Η **Κομητεία Φαίρφιλντ** () είναι κομητεία στην πολιτεία της Νότιας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 20.948. Η έδρα της κομητείας του είναι το Γουίνσμπορο. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,838 τ.χλμ, εκ των οποίων 1,777 τ.χλμ είναι στεριά και 61 τ.χλμ (3,32%) καλύπτονται από ύδατα (λίμνες, ποτάμια).  Η περιοχή Enoree Ranger του Εθνικού Δρυμού Sumter παρέχει ευκαιρίες για υπαίθρια αναψυχή.   Η κομητεία έχει άφθονα ελάφια και άγριες γαλοπούλες, γεγονός που την καθιστά πόλο έλξης για κυνηγούς. 

## Παραπομπές


Κατηγορία:Κομητείες της Νότιας Καρολίνας
Κομητεία Φαίρφιλντ (Οχάιο)

Η **Κομητεία Φαίρφιλντ** () είναι κομητεία στην πολιτεία του Οχάιο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 158.921.  Η έδρα της κομητείας και η μεγαλύτερη πόλη είναι το Λάνκαστερ.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,320 τ.χλμ, εκ των οποίων 1,310 τ.χλμ είναι στεριά και 10 τ.χλμ (0,8%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες του Οχάιο
Ουνιόν Λα Καλέρα

Η **Ουνιόν Λα Καλέρα** (ισπανικά: *Unión La Calera*) είναι ποδοσφαιρικός σύλλογος της Χιλής που αγωνίζεται στην πρώτη κατηγορία του πρωταθλήματος της χώρας.

Ιδρύθηκε στις 26 Ιανουαρίου 1954 ως Κλαμπ ντε Ντεπόρτες Λα Καλέρα (*Club de Deportes La Calera*).

## Τίτλοι

* Δεύτερη Κατηγορία / Πρώτη Β της Χιλής (3): 1961, 1984, 2017
* Τρίτη Κατηγορία Χιλής (2): 1990, 2000

 
 
Κατηγορία:Ιδρύσεις ποδοσφαιρικών ομάδων το 1954
Κατηγορία:Ποδοσφαιρικές ομάδες Χιλής
Χόλι Μόνταλ Ράουντερς

Οι **Χόλι Μόνταλ Ράουντερς** ήταν αμερικανικό συγκρότημα φολκ μουσικής που δημιουργήθηκε το 1963, στη συνέχεια συμπεριλήφθηκε στην ψυχεδελική σκηνή. Απέκτησε μια σχετική δημοσιότητα το 1969 όταν ένα τους τραγούδι συμπεριλήφθηκε στο σάουντρακ της περίφημης ταινίας "Ξένοιαστος Καβαλάρης". Στο συγκρότημα συμμετείχαν οι μουσικοί: Peter Stampfel, Steve Weber, Lee Crabtree, Sam Shepard, Antonia Duren, John Annis, Richard Tyler, Michael McCarty, Robin Remaily, Dave Reisch, Ted Deane, Roger North. Jeff "Skunk" Baxter και Luke Faust.

## Βασική δισκογραφία

* *The Holy Modal Rounders* (1964)
* *The Holy Modal Rounders 2* (1965)
* *Indian War Whoop* (1967)
* *The Moray Eels Eat The Holy Modal Rounders* (1968)
* *Good Taste Is Timeless* (1971)
* *Alleged in Their Own Time* (1975)
* *Last Round* (1978)
* *Going Nowhere Fast* (1980)
* *Too Much Fun!* (1999)

## Παραπομπές
* https://www.allmusic.com/artist/the-holy-modal-rounders-mn0000062273

* https://www2.kenyon.edu/Depts/Religion/Fac/Adler/Misc/HMR.htm

Κατηγορία:Αμερικανικά folk συγκροτήματα
Ελευθέριος Καμπουράκης

Ο **Ελευθέριος Καμπουράκης** (1923-1985) (Καστελολευτέρης) ήταν δεξιοτέχνης και δημιουργός της κρητικής παραδοσιακής μουσικής.  Θεωρείται από τους πιο αντιπροσωπευτικούς  καλλιτέχνες της μεσσαρίτικης σχολής. Είναι ευρύτερα γνωστός για την σύνθεση του τραγουδιού "Άστρα μη με μαλώνετε" το οποίο εμφανίστηκε για πρώτη φορά στην δισκογραφία το 1983 στο δίσκο "Ω να χαρώ, χαρώ το"  του Χαράλαμπου Γαργανουράκη.

## Βιογραφία
Ο Ελευθέριος Καμπουράκης γεννήθηκε στις 3 Νοεμβρίου 1923 στο Ρουφά Καινουργίου του Νομού Ηρακλείου που σήμερα υπάγεται στον Δήμο Φαιστού.  Το πρώτο του όργανο ήταν το μαντολίνο. Αργότερα όμως ασχολήθηκε και με το μπουζούκι, το κρητικό λαούτο και την λύρα. Το μπουζούκι  όμως ήταν το αγαπημένο του μουσικό όργανο. Έπαιξε μαντολίνο στο πλευρό του Λευτέρη  Μανασάκη (η Γαλιανού) την εποχή του μεσοπολέμου.  Επαιξε λαούτο και ηχογράφησε πρώτη φορά με τον πρωτομάστορα Νίκο Παπαδογιάννη το τραγούδι με το τίτλο "Μάθια που εύκολα γελούν". Συνεργάστηκε για πολλά χρόνια με τον Λεωνίδα Κλάδο, το Νίκο Μανιά, το Στέφανο Χαραλαμπάκη και άλλους ενώ τραγούδια του Καστελολευτέρη  συμπεριλαμβάνονται στο δίσκο του πρώτου "Τσ' αγάπης το γαϊτάνι¨.  Σύμφωνα με το Νίκο Μανιά, τον τραγουδιστή σε αυτό το δίσκο, η πατρότητα των τραγουδιών του δίσκου και ιδιαίτερα το  "Τσ' αγάπης το γαϊτάνι¨ αποδίδεται στον Καστελολευτέρη αν και αυτό δεν αναφέρεται ρητά στο δίσκο λόγω παράλειψης της δισκογραφικής εταιρείας.

## Παραπομπές


Κατηγορία:Έλληνες μουσικοί
Λαμπριανό

## Ιστορικά
**Λαμπριανό ή λαμπριάτης ( Άνδρου),** είναι το κατεξοχήν πασχαλινό πιάτο της Λαμπρής, πρόκειται για ένα πλούσιο πιάτο του ανδριώτικου πασχαλινού τραπεζιού,με το οποίο στο παρελθόν καλοδεχούνταν τους ναυτικούς που επέστρεφαν το Πάσχα στο νησί της Άνδρου. Κάθε χρόνο το Πάσχα αναβιώνει το έθιμο αυτό,καθώς αποτελεί μια γιόρτη με πολλούς συμβολισμούς και ένα πλήθος απο γαστρονομικές συνήθειες που διαφοροποιούνται απο τόπο σε τόπο. 

Τσούγκρισμα κόκκινων αβγών,η Σαρακοστή, κυκλοτερείς χοροί και αρνιά στην σούβλα είναι οι εμβληματικές εικόνες με τις οποίες συνδέεται το Πάσχα των Ελληνων. Το σουβλιστό αρνί ,για παράδειγμα, που θεωρείται κατεξοχήν πασχαλινο έδεσμα όλων,  είναι έθιμος της Πελοποννήσου και της Ρούμελης απλώς υιοθετήθηκε σε άλλα μέρη της ελληνικής επικράτειας. 
μικρογραφία|Το νησί της Άνδρου
Στην άνδρο, το αρχοντικό νησί των κυκλάδων με τα πέτρινα γεφύρια και τα πυργόσπιτα,την πατρίδα πλοιοκτητών και καπεταναίων, έχουμε το περίφημο  Λαμπριανό ή Λαμπριάτη . Για να μιλήσουμε για το συγκεκριμένο φαγητό οφείλουμε να αναφερθούμε στις πρώτες ύλες.Στην Άνδρο όπως και στα περισσότερα νησία του αιγαίου τα αμνοερίφια είναι στην συντριπτική πλειοψηφλια της ελευθέρας βοσκής.Η ανδριώτικη λευκή και πετρωτή αρμεξιά , το μαλαχτό, το βολάκι, το χλωροτύρι, είναι γεστικά ποιήματα τα οπόια μπαίνουν στην γέμιση του λαμπριανού ή αλλιώς λαμπριάτη μαζί με αβγά και χόρτα, μυρωδικά και τηγανιτό ψωμί.Κάθε οικογένεια δημιουργεί τη δική της συνταγή με αρνί ή κατσίκι ανάλογα με την προτίμηση τους.

## Διαδικασία εθίμου
Η **διαδικασία** της προετοιμασίας είναι για το νησί μια μικρή γιορτή μέσα στην μεγάλη γιορτή της Λαμπρής. Κάθε οικογένεια έχει την υποχρέωση να μεταφέρει από ένα δεμάτι ξύλο στον φόυρνο του χωριού για να ψηθούν τα αρνιά. Ο φούρνος πρέπει να είναι ευρύχωρος για πολλούς "Λαμπριάτες" συνήθως χωραει 6-7 ανάλογα με το μέγεθος της γάστρας. Το ΜεγάλοΣάββατο το απόγευμα ο ιδιοκτήτης του φόυρνου καθώς χαρακτηρίζεται απο τους πιο έμπειρους στο έθιμο αυτό αναλαμβάνει το ψήσιμο. Η πόρτα του φούρνου σφραγίζεται με μειγμα απο λάσπη και στάχτη προκειμένου να διατηρηθεί η θερμοκρασία του και να σιγοψηθούν μέχρτι το επόμενο μεσημέρι. Την επομένη το μεσημέρι, περίπου στις 12:00 συγκεντρώνονται στο σπίτι και ο φούρνος ξεσφραγίζεται.Ένας-ένας βγάινουν απο τον φούρνο και τοποθετούνται με σειρά στο τραπέζι και μεταφέρονται αργότερα στο πασχαλινό τραπέζι.

## Παραπομπές
Κομητεία Ντάγκλας (Κάνσας)

Η **Κομητεία Ντάγκλας** () είναι κομητεία στην πολιτεία του Κάνσας των Ηνωμένων Πολιτειών. Η έδρα της κομητείας και η πολυπληθέστερη πόλη του είναι το Λόρενς .   

Κατά την απογραφή του 2020, ο πληθυσμός ήταν 118.785,  καθιστώντας την την πέμπτη πιο πυκνοκατοικημένη κομητεία στο Κάνσας. Η κομητεία πήρε το όνομά της από τον Στίβεν Ντάγκλας, Γερουσιαστή των ΗΠΑ από το Ιλινόις και υπέρμαχος της δημοφιλούς επιλογής κυριαρχίας στη συζήτηση για τη δουλεία του Κάνσας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,230 τ.χλμ, εκ των οποίων 1,180 τ.χλμ είναι στεριά και 50 τ.χλμ (4,0%) καλύπτονται από ύδατα (λίμνες, ποτάμια).  Είναι η πέμπτη μικρότερη κομητεία στο Κάνσας κατά χερσαία έκταση.
## Παραπομπές


Κατηγορία:Κομητείες του Κάνσας
Κομητεία Ντάγκλας (Κολοράντο)

Η **Κομητεία Ντάγκλας** () είναι κομητεία στην πολιτεία του Κολοράντο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 357.978 κάτοικοι.  Η έδρα της κομητείας είναι το Καστλ Ροκ. 

Η κομητεία Ντάγκλας ήταν μία από τις αρχικές 17 κομητείες που δημιουργήθηκαν στην Επικράτεια του Κολοράντο από το Εδαφικό Νομοθετικό Σώμα του Κολοράντο την 1η Νοεμβρίου 1861. Η κομητεία πήρε το όνομά της προς τιμήν του Αμερικανού γερουσιαστή Στίβεν Ντάγκλας  από το Ιλινόι, ο οποίος πέθανε πέντε μήνες πριν δημιουργηθεί η κομητεία. Η έδρα της κομητείας ήταν αρχικά το Φρανκτάουν, αλλά μεταφέρθηκε στο California Ranch το 1863 και στη συνέχεια στο Καστλ Ροκ το 1874. Αν και τα όρια της κομητείας αρχικά επεκτάθηκαν ανατολικά μέχρι τα σύνορα του Κάνσας, το 1874, το μεγαλύτερο μέρος του ανατολικού τμήματος της κομητείας έγινε μέρος της κομητείας Έλμπερτ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,190 τ.χλμ , εκ των οποίων 2.180τ.χλμ είναι στεριά και 10 τ.χλμ (0,3%) καλύπτονται από νερό. 
## Παραπομπές


Κατηγορία:Κομητείες του Κολοράντο
Κομητεία Ντάγκλας (Μιζούρι)

Η **Κομητεία Ντάγκλας** () είναι κομητεία στην πολιτεία του Μιζούρι των Ηνωμένων Πολιτειών. Κατά την απογραφή του 2020, ο πληθυσμός ήταν 11.578 κάτοικοι.  Η έδρα της κομητείας και η μόνη ενσωματωμένη κοινότητα είναι η Έιβα.  

Η κομητεία οργανώθηκε επίσημα στις 19 Οκτωβρίου 1857,  και πήρε το όνομά της από τον Αμερικανό γερουσιαστή Στίβεν Ντάγκλας  
(ΔΚ - Ιλινόι) και αργότερα υποψήφιο για την προεδρία των Δημοκρατικών.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2.110 τ.χλμ , εκ των οποίων 2,107 τ.χλμ  είναι στεριά και 3,0 τ.χλμ (0,1%) καλύπτονται από ύδατα (λίμνες, ποτάμια). 
### Γειτονικές κομητείες

* Κομητεία Ράιτ (βόρεια)
* Κομητεία Τέξας (βορειοανατολικά)
* Κομητεία Χάουελ (ανατολικά)
* Κομητεία Όζαρκ (νότια)
* Κομητεία Τάνι (νοτιοδυτικά)
* Κομητεία Κρίστιαν (δυτικά)
* Κομητεία Γουέμπστερ (βορειοδυτικά)

## Παραπομπές


Κατηγορία:Κομητείες του Μιζούρι
Κομητεία Ντάγκλας (Μινεσότα)

Η **Κομητεία Ντάγκλας** () είναι κομητεία στην πολιτεία της Μινεσότα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 39.006 κάτοικοι.  Έδρα της κομητείας είναι η Αλεξάνδρεια. 

Το εδαφικό νομοθετικό σώμα δημιούργησε την κομητεία Ντάγκλας στις 8 Μαρτίου 1858, λίγο πριν η Μινεσότα αποκτήσει την πολιτεία. Πήρε το όνομα της από τον πολιτικό Στίβεν Ντάγκλας, ο οποίος υπηρετούσε ως Γερουσιαστής των ΗΠΑ από το Ιλινόι την εποχή της δημιουργίας της κομητείας.  Η οργάνωση του νομού ολοκληρώθηκε το 1866.

Σύμφωνα με το Γραφείο Απογραφής των ΗΠΑ η κομητεία έχει έκταση 1,900 τ.χλμ, εκ των οποίων 1,650 τ.χλμ είναι στεριά και 211 τ.χλμ (11%) καλύπτονται από ύδατα (λίμνες, ποτάμια).  Περιέχει περισσότερες από 250 λίμνες.
## Παραπομπές


Κατηγορία:Κομητείες της Μινεσότα
Επίσκοπος Άσσου Τιμόθεος

Ο **Επίσκοπος Άσσου Τιμόθεος** (κατά κόσμον Λουίς Αντόνιο Τόρες Εσκιβέλ, *Luis Antonio Torres Esquivel*) είναι Κολομβιανός Επίσκοπος της Μητρόπολης Μεξικού.

## Βιογραφικά στοιχεία
Ο κατά κόσμον Λουίς Αντόνιο Τόρες Εσκβίρελ γεννήθηκε στις 29 Απριλίου του 1969 στο Τολέδο της Κολομβίας. Μεγαλωμένος ως ρωμαιοκαθολικός και ανακάλυψε την Ορθόδοξη Εκκλησία όταν είδε μέσα από την τηλεόραση τον τότε Αρχιεπίσκοπο Κύπρου Μακάριο Γ'. Ήρθε στην Ελλάδα για να σπουδάσει στην Θεολογική Σχολή του Α.Π.Θ.. Τον υποδέχτηκε και τον βάπτισε στην Ορθόδοξη Εκκλησία στην Κατερίνη ο τότε Μητροπολίτης Κίτρους, Κατερίνης και Πλαταμώνος Αγαθόνικος. Αργότερα χειροτονήθηκε Ιερέας από τον ίδιο Μητροπολίτη στην Ιερά Μητρόπολη Κίτρους, Κατερίνης και Πλαταμώνος.

Στις 31 Αυγούστου 2020 η Ιερά Σύνοδος του Οικουμενικού Πατριαρχείου τον εξέλεξε τιτουλάριο Επίσκοπο Άσσου και Βοηθό Επίσκοπο της Ιεράς Μητροπόλεως Μεξικού.

Στις 5 Οκτωβρίου 2020 έγινε επίσημη ανακοίνωση των εκλογών στον Πάνσεπτο Πατριαρχικό Ναό του Αγίου Γεωργίου στο Φανάρι, μετά την οποία πραγματοποιήθηκε προσωπική συνάντηση του Αρχιμανδρίτου Τιμοθέου με τον Οικουμενικό Πατριάρχη Βαρθολομαίο.

Στις 8 Νοεμβρίου του 2020 χειροτονήθηκε Τιτουλάριος Επίσκοπος Άσσου και τοποθετήθηκε βοηθός Επίσκοπος της Ιεράς Μητροπόλεως Μεξικού στον Ιερό Ναό Κοιμήσεως της Θεοτόκου στην Μπογκοτά. Τη χειροτονία τέλεσε ο τότε Μητροπολίτης Μεξικού Αθηναγόρας, συμπαραστατούμενος από τον Αρχιεπίσκοπο Ντάλας και Νοτίου Αμερικής Αλέξανδρο (Μετροπόλια) και τον Επίσκοπο Μυρίνης Αθηναγόρα. Ο Επίσκοπος Τιμόθεος είναι ευρύτερα γνωστός για τα φλογερά του κηρύγματα, και για την αγάπη του για την Ελλάδα και το ελληνορθόδοξο πνεύμα. Ακόμη, είναι γνωστός για το ευρύτατο Ιεραποστολικό έργο που επιτελεί στην Κολομβία αλλά και γενικότερα στην επικράτεια της Ιεράς Μητροπόλεως Μεξικού.

## Παραπομπές


Ασσου
Μπεσμπαρμάκ

Το πιάτο αποτελείται από  βραστό κρέας θρυμματισμένο με χυλοπίτες ζυμαρικό σε τετράγωνο πλατύ σχήμα χειροποίητης παραγωγής , σάλτσα κρεμμυδιού|μικρογραφία
Το **Μπεσμπαρμάκ**  (баш. *бишбармаҡ, ҡуллама*; каз. *бесбармақ, нарын*; каракалп. *turama*; кирг. *бешбармак, тууралган эт, нарын*; тат. *бишбармак, куллама*),είναι ένα παραδοσιακό πιάτο της Κεντρικής Ασίας,  των μογγολικών φυλών, ιδιαίτερα δημοφιλές στις χώρες του Καζακστάν, Κιργιστάν και Τουρκμενιστάν. Το όνομα  Μπεσμπαρμάκ  (μπες + μπαρμάκ σημαίνει "πέντε δάχτυλα") στη Κιργιζική γλώσσα, υποδηλώνοντας ότι το φαγητό αυτό είναι παραδοσιακό και τρώγεται με τα χέρια.

## Ορισμένα χαρακτηριστικά στην τεχνολογία παρασκευής και σερβιρίσματος.
Η ιστορία του Μπεσμπαρμάκ συνδέεται στενά με τη νομαδική ζωή των λαών της Κεντρικής Ασίας. Οι νομάδες των στέππων χρειάζονταν τροφές που ήταν θρεπτικές, εύκολες στην προετοιμασία ώστε να διευκολύνουν τις συνθήκες διαβίωσης της στέππας .

Το Μπεσμπαρμάκ ανταποκρίνεται σε αυτές τις ανάγκες, καθώς αποτελείται κυρίως από κρέας (συνήθως αρνί, κατσίκι ή βόειο κρέας) και χειροποίητα ζυμαρικά, που είναι εύκολο να προετοιμαστούν και να μαγειρευτούν, το πιάτο αποτελείται από  βραστό κρέας θρυμματισμένο με χυλοπίτες ζυμαρικό σε τετράγωνο πλατύ σχήμα , σάλτσα κρεμμυδιού  , γεγονός που επιτρέπει  να ενισχύσει τη γεύση  στο συγκεκριμένο πιάτο.

Στην Ουζμπεκική, Ουιγούρια και Καζακική κουζίνα .Το Μπεσμπαρμάκ έχει και σημαντική πολιτιστική και κοινωνική σημασία. Στα παραδοσιακά γεύματα και τις οικογενειακές συγκεντρώσεις, συμβολίζει τη φιλοξενία και την ενότητα. Είναι ένα πιάτο που συχνά σερβίρεται σε γιορτές, γάμους και άλλες σημαντικές εκδηλώσεις.

Παραγωγή πιάτου.

**Κρέας**: Το κρέας μπορεί να προέρχεται από "τέσσερα είδη ζώων" αρνί, βόειο κρέας, κρέας αλόγου και καμήλα.  βράζεται μέχρι να γίνει πολύ τρυφερό. Κατά τη διάρκεια του βρασίματος, προστίθενται αλάτι  για να ενισχύσουν τη γεύση.

**Ζυμαρικά**: Ενώ το κρέας βράζει, παρασκευάζονται μεγάλα, πλατιά ζυμαρικά από αλεύρι, νερό και αλάτι. Τα ζυμαρικά βράζονται ξεχωριστά και στη συνέχεια συνδυάζονται με το κρέας.

**Σερβίρισμα**: Το φαγητό σερβίρεται σε μεγάλα πιάτα ή δίσκους. Πρώτα τοποθετούνται τα ζυμαρικά και από πάνω το κρέας κομμένο σε μικρά κομμάτια. Συχνά προστίθενται ψημένα κρεμμύδια και ζωμός από το βράσιμο του κρέατος.

## Παραπομπές


Κατηγορία:Ρωσική κουζίνα
Αμυρίνη

Οι **αμυρίνες** είναι φυσικές χημικές ενώσεις που ανήκουν στα τερπένια και χαρακτηρίζονται ως τριτερπένια έχοντας 6 δομές ισοπρενίου (-30C). 

Απαντώνται στη φύση τρεις μορφές από αυτές, ήτοι, η α-αμυρίνη (με σκελετό ουρσάνης), η β-αμυρίνη (με σκελετό ελαιονάνης) και η δ-αμυρίνη. Κάθε μία είναι ουσιαστικά μια πεντακυκλική τριτερπενόλη με χημικό τύπο, C30H50O. Έχουν απομονωθεί από διάφορες φυτικές πηγές, όπως π.χ. επιδερμικούς κηρούς.

Στην φυτοβιοσύνθεση, η α-αμυρίνη είναι η πρόδρομος ένωση του ουρσολικού οξέος και η β-αμυρίνη είναι η αρχική πρόδρομη ένωση του ελαιονολικού οξέος. Και οι τρεις αμυρίνες εμφανίζονται στο κερί της επιφάνειας των καρπών ντομάτας. 

Μελέτη έχει δείξει ότι οι α- και β-αμυρίνη παρουσιάζουν μακροχρόνιες αντισηπτικές και αντιφλεγμονώδεις ιδιότητες.

## Παραπομπές


Κατηγορία:Τερπένια και τερπενοειδή
Κομητεία Ντάγκλας (Νεβάδα)

Η **Κομητεία Ντάγκλας** () είναι κομητεία στην πολιτεία της Νεβάδα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 49.488 κάτοικοι.  Η έδρα της κομητείας είναι το Μίντεν.  Η κομητεία πήρε το όνομα της από τον Στίβεν Ντάγκλας,  διάσημος για την προεδρική εκστρατεία του 1860 και τις συζητήσεις του με τον Αβραάμ Λίνκολν. Η κομητεία Ντάγκλας ήταν μία από τις πρώτες εννέα κομητείες που σχηματίστηκαν το 1861 από το Νομοθετικό Σώμα της Νεβάδα.

Σύμφωνα με το Γραφείο Απογραφής των ΗΠΑ, η κομητεία έχει έκταση 1,910 τ.χλμ   εκ των οποίων 1,800 τ.χλμ είναι στεριά και 110 τ.χλμ (3,8%) καλύπτονται από ύδατα (λίμνες, ποτάμια).  Είναι η δεύτερη μικρότερη κομητεία στη Νεβάδα ανά περιοχή.  

Η κομητεία Ντάγκλας βρίσκεται στη δυτική Νεβάδα στις δυτικές Ηνωμένες Πολιτείες. Εκτείνεται από την κοιλάδα Κάρσον και καταλήγει στη Σιέρρα Νεβάδα, η κομητεία συνορεύει στα δυτικά με την Καλιφόρνια και περιέχει περίπου το 13,2% της λίμνης Τάχο, η οποία χωρίζεται στις δύο πολιτείες. Το Κάρσον Σίτι, η πρωτεύουσα της πολιτείας, βρίσκεται στα βόρεια και η κομητεία της Λυών στα ανατολικά.
## Παραπομπές


Κατηγορία:Κομητείες της Νεβάδα